**Bilag 2: Regnskab efter 1. kvartal samt budget og prognose for hele året**

**Indledning**Driftsresultatet efter 1. kvartal viser et overskud på 44,6 mio. kr., hvilket er 6,9 mio. kr. lavere end det budgetterede overskud på 51,5 mio. kr. og skyldes primært lavere Tilskudsfinansierede aktiviteter og lavere Øvrige indtægter og modsatrettede lavere løn- og driftsomkostninger Ordinær drift.

For hele året forventes driftsresultatet at udvise et positivt resultat på 1,8 mio. kr., hvilket er 2,2 mio. kr. lavere end det budgetterede overskud på 4,0 mio. kr. og skyldes primært lavere driftsomkostninger fra Tilskudsfinansiere aktiviteter samt modsatrettet lavere indtægter fra Tilskudsfinansierede aktiviteter og højere lønomkostninger fra Ordinærdrift samt fra Tilskudsfinansierede aktiviteter.

**Regnskab og budget efter 1. kvartal, prognose og budget 2025**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Mio.kr | Regnskab   ÅTD 2024 | Budget   ÅTD 2025 | Regnskab   ÅTD 2025 | Afvigelse  Regnskab - Budget 2025 | Regnskab  Hele året 2024 | Budget  Hele året 2025 | Prognose Q1  Hele året 2025 | Afvigelse  Prognose - Budget 2025 |
| Indtægter | 1.516,0 | 1.740,3 | 1.659,6 | -80,7 | 6.551,1 | 7.048,0 | 7.037,6 | -10,4 |
| Omkostninger | 1.140,0 | 1.345,0 | 1.266,8 | 78,2 | 5.172,7 | 5.605,0 | 5.603,8 | 1,2 |
| Bygningsdrift | 154,7 | 150,4 | 151,4 | -1,0 | 627,0 | 652,4 | 645,6 | 6,8 |
| Omkostninger i alt | 1294,6 | 1.495,5 | 1.418,3 | 77,2 | 5.799,8 | 6,257,4 | 6.249,4 | 8,0 |
| Af- og nedskrivninger | 158,5 | 157,1 | 160,7 | -3,6 | 644,0 | 631,5 | 640,9 | -9,4 |
| Finansielle poster | -26,8 | -36,2 | -36,0 | 0,2 | -106,4 | -155,0 | -145,4 | 9,6 |
| Resultat | **36,1** | **51,5** | **44,6** | **-6,9** | **0,9** | **4,0** | **1,8** | **-2,2** |
|  |  |  |  |  |  |  |  |  |
| Likviditet inkl. værdipapirer | 1.336,2 |  | 1.113,7 |  | 1.397,0 | 1.041,4 | 891,6 | -149,8 |
| Langfristet lån. Inkl. SWAP | 5.578,0 |  | 5.543,3 |  | 5.579,5 | 6.119,4 | 5.479,2 | -640,2 |

**Indtægter**De samlede realiserede indtægter efter 1. kvartal er 1.659,6 mio. kr., hvilket er 80,7 mio. kr. lavere end budgettet på 1.740,3 mio. kr. og skyldes primært lavere indtægter fra Tilskudsfinansierede aktiviteter og lavere Øvrige indtægter. For hele året forventes indtægterne at være 7.037,6 mio. kr., hvilket er 10,4 mio. kr. lavere end budgettet på 7.048,0 mio. kr. og skyldes primært lavere indtægter fra Tilskudsfinansierede aktiviteter og modsatrettet højere Øvrige indtægter.

**Fordeling af samlede indtægter (mio. kr.):**

**A graph of numbers and a number of people

AI-generated content may be incorrect.**

*Tilskuddet til forskning og udvikling*

Tilskuddet til forskning og udvikling efter 1. kvartal er 462,4 mio. kr., hvilket er 0,5 mio. kr. lavere end budgettet på 462,9 mio. kr. For hele året er prognosen 1.849,7 mio. kr., hvilket er 2,0 mio. kr. lavere end budgettet på 1.851,7 mio. kr. Dette skyldes en mindre korrektion i periodiseringen af midler til strategiske forskningsmiljøer.

*Uddannelsesindtægterne*

Uddannelsesindtægterne efter 1. kvartal er 250,8 mio. kr., hvilket er 2,1 mio. kr. højere end budgettet på 248,7 mio. kr. Dette skyldes tildeling af decentrale grundtilskud, som ikke har været medtaget i budgettet på grund af usikkerhed omkring udbetalingstidspunkt. For hele året er prognosen 1.002,7 mio. kr., hvilket er 8,0 mio. kr. højere end budgettet på 994,7 mio. kr. Dette skyldes ligeledes det decentrale grundtilskud, der samlet er 8,6 mio. kr. for hele året.

*Forskningsbaseret myndighedsbetjening*

Forskningsbaseret myndighedsbetjening efter 1. kvartal udgør 59,6 mio. kr., hvilket er stort set lig budgettet. For hele året er prognosen 238,2 mio. kr., hvilket er lig budgettet.

*Øvrige indtægter på finansloven*

Øvrige indtægter på finanslovenefter 1. kvartal udgør 4,9 mio. kr., hvilket er lig budgettet og det samme er gældende for prognosen for hele året på 19,5 mio. kr.

*Tilskudsfinansierede aktiviteter eksklusive anlægsdonationer*

Tilskudsfinansierede aktiviteter eksklusive anlægsdonationer efter 1. kvartal er 639,3 mio. kr., hvilket er 30,1 mio. kr. lavere end budgettet på 669,4 mio. kr.; svarende til 4,5 pct. For hele året er prognosen 2.721,9 mio. kr., hvilket er 22,9 mio. kr. lavere end budgettet på 2.744,8 mio. kr.; svarende til 0,8 pct. Der er for året budgetteret med stigende aktiviteter på 10,9 pct. i forhold til 2024, og efter 1. kvartal er der realiseret en stigning på 14,1 pct. i forhold til 2024.

Efter 1. kvartal har den lavere aktivitet og den lavere realiserede overhead på Tilskudsfinansierede aktiviteter en samlet negativ resultateffekt i forhold til budgettet på 11,1 mio. kr. For hele året forventes der en lavere aktivitet end budgetteret med en negativ resultateffekt på 7,6 mio. kr. til følge og en højere overheadprocent end budgetteret med en positiv resultateffekt 19,7 mio. kr. til følge, hvilket samlet medfører en forventet positiv resultateffekt på 12,1 mio. kr.

*Anlægsdonationer*

Anlægsdonationer efter 1. kvartal er 22,7 mio. kr., hvilket er 0,7 mio. kr. lavere end budgettet på 23,4 mio. kr. For hele året er prognosen 91,2 mio. kr., hvilket er 2,2 mio. kr. lavere end budgettet.

*Kommerciel indtægtsdækket virksomhed*

Kommerciel indtægtsdækket virksomhedefter 1. kvartal er 89,5 mio. kr., hvilket er 6,8 mio. kr. lavere end budgettet på 96,3 mio. kr.; svarende til 7,1 pct. For hele året er prognosen 394,5 mio. kr., hvilket er 9,3 mio. kr. lavere end budgettet på 403,8 mio. kr.; svarende til 2,3 pct. Der er for året budgetteret med en stigning på 8,3 pct. i forhold til 2024, og efter 1. kvartal er der realiseret en stigning på 13,9 pct. i forhold til 2024. Den lavere aktivitet for hele året i forhold til budgettet skyldes primært, at budgetteret kommerciel aktivitet på enkelte enheder ikke forventes realiseret.

*Huslejeindtægter*

*Huslejeindtægter* efter 1. kvartal er 12,2 mio. kr., hvilket er 3,2 mio. kr. højere end budgettet på 9,0 mio. kr. For hele året er prognosen 39,9 mio. kr., hvilket er 3,7 mio. kr. højere end budgettet på 36,2 mio. kr. Begge skyldes primært, at der har været en efterfakturering fra tidligere år af forsyningsindtægter fra Aarhus Universitets lejemål på Risø. Desuden er der forventet en højere husleje for DTU Science Park, Dansk Dekommisionering og Data Management Software Center (DMSC), end der er budgetteret.

*Øvrige indtægter*

Øvrige indtægter efter 1. kvartal er 118,2 mio. kr., hvilket er 48,0 mio. kr. lavere end budgettet på 166,2 mio. kr. Dette skyldes primært forskydninger i aktiviteter forbundet med High Performance Computing og Nyt SIS (studieadministrativt system). For hele året er prognosen 680,0 mio. kr., hvilket er 14,3 mio. kr. højere end budgettet på 665,7 mio. kr.

Det forventes, at de realiserede afvigelser indhentes i den resterende del af året, og dertil kommer, at der forventes mindre stigninger inden for sundheds- og uddannelsesaktiviteter.

**Omkostninger**  
De samlede omkostninger (ekskl. bygningsdrift) efter 1. kvartal er 1.266,8 mio. kr., hvilket er 78,2 mio. kr. lavere end budgettet på 1.345,0 mio. kr. og skyldes primært lavere løn- og driftsomkostninger Ordinær drift samt lavere løn- og driftsomkostninger Tilskudsfinansieret aktivitet. For hele året forventes de totale omkostninger at være 5.603,8 mio. kr., hvilket er 1,2 mio. kr. lavere end budgettet på 5.605,0 mio. kr. og skyldes primært højere forventede lønomkostninger for både Ordinær drift og Tilskudsfinansierede aktiviteter samt højere end forventede driftsomkostninger Ordinær drift og modsatrettet lavere forventede driftsomkostninger Tilskudsfinansierede aktiviteter.

*Løn ordinær drift*

Løn ordinær drift efter 1. kvartal er 512,0 mio. kr. hvilket er 19,3 mio. kr. lavere end budgettet på 531,3 mio. kr. som følge af udskudte ansættelser. For hele året forventes de totale lønomkostninger at være 2.241,8 mio. kr., hvilket er 5,6 mio. kr. højere end budgettet på 2.236,2 mio. kr. som følge af tildelte strategiske puljer fra finansloven og medfinansiering af Tilskudsfinansieret aktivitet. Modsatrettet forventes der lavere lønomkostninger på ca. 11 mio. kr. som følge af den lavere lønreguleringsprocent, som korrigerer for forskelle i lønudviklingen imellem det private og offentlige arbejdsmarked.

*Omkostninger ordinær drift*

Omkostninger ordinær drift efter 1. kvartal er 169,2 mio. kr., hvilket er 36,6 mio. kr. lavere end budgettet på 205,8 mio. kr. og skyldes primært udviklingen hos de indlejrede enheder DeIC og ØSS samt en langsommere end budgetteret fremdrift på Nyt SIS (studieadministrativt system). For hele året forventes de totale omkostninger at være 903,9 mio. kr., hvilket er 32,3 mio. kr. højere end budgettet på 871,6 mio. kr. og skyldes primært forskydning af en DeIC-bevilling (kvanteområdet) fra 2024 til 2025.

*Løn- og driftsomkostninger til Kommerciel indtægtsdækket virksomhed*

Løn- og driftsomkostninger til Kommerciel indtægtsdækket virksomhed efter 1. kvartal er 52,8 mio. kr., hvilket er 3,3 mio. kr. lavere end budgettet på 56,1 mio. kr. For hele året forventes de totale omkostninger at være 222,3 mio. kr., hvilket er 4,2 mio. kr. lavere end budgettet på 226,5 mio. kr., hvilket afspejler den marginalt lavere forventede aktivitet.

*Løn- og driftsomkostninger vedrørende Tilskudsfinansierede aktiviteter*

Løn- og driftsomkostninger vedrørende Tilskudsfinansierede aktiviteter efter 1. kvartal er 532,8 mio. kr., hvilket er 19,0 mio. kr. lavere end budgettet på 551,8 mio. kr. For hele året forventes de totale omkostninger at være 2.235,8 mio. kr., hvilket er 35,0 mio. kr. lavere end budgettet på 2.270,8 mio. kr. og afspejler de marginalt lavere forventede aktiviteter.

*Lønomkostninger til Bygningsdrift*

Lønomkostninger til Bygningsdrift efter 1. kvartal er 28,4 mio. kr., hvilket er 1,0 mio. kr. højere end budgettet på 27,4 mio. kr. For hele året forventes de totale omkostninger at være 118,5 mio. kr., hvilket er 1,5 mio. kr. højere end budgettet på 117,0 mio. kr. som følge af nyansættelser relateret til aktivitetsstigninger på planlagte anlægsprojekter.

*Driftsomkostninger ordinær drift for Bygningsdrift*

Driftsomkostninger ordinær drift for Bygningsdrift efter 1. kvartal er 110,5 mio. kr., hvilket er 3,6 mio. kr. lavere end budgettet på 114,1 mio. kr. Dette skyldes besparelser på ejendomsskatter, der var konservativt budgetteret, da de nye vurderinger ikke var modtaget ved tidspunkt for budgetlægning. For hele året forventes de totale omkostninger at være 481,8 mio. kr., hvilket er 12,3 mio. kr. lavere end budgettet på 494,1 mio. kr. af samme årsag, samt en forventning om marginalt lavere elpriser end budgetteret.

*Driftsomkostninger kommerciel indtægtsdækket virksomhed for Bygningsdrift*

Driftsomkostninger kommerciel indtægtsdækket virksomhed for Bygningsdrift efter 1. kvartal er 12,6 mio. kr., hvilket er 3,7 mio. kr. højere end budgettet på 8,9 mio. kr. og skyldes højere aktivitet på husleje-, forsynings- og kemibrugsområdet. For hele året forventes de totale omkostninger at være 45,3 mio. kr., hvilket er 4,0 mio. kr. højere end budgettet på 41,3 mio. kr. af samme årsager.

*Omkostningerne til af- og nedskrivninger af anlægsaktiver*

Omkostningerne til af- og nedskrivninger af anlægsaktiver efter 1. kvartal er 160,7 mio. kr., hvilket er 3,6 mio. kr. højere end budgettet på 157,1 mio. kr. Stigningen skyldes overvejende fremskudte investeringer og aktiveringer i sidste kvartal 2024 samt 1. kvartal 2025, og er primært på IT hardware og produktionsudstyr. For hele året forventes de totale omkostninger at være 640,9 mio. kr., hvilket er 9,4 mio. kr. højere end budgettet på 631,5 mio. kr. af samme årsag. Afskrivninger på allerede aktiverede anlægsaktiver udgør 98,3 pct. af prognosen.

**Årlige afskrivninger per anlægskategori (prognose efter 1. kvartal 2025):**

A pie chart with different colored sections

AI-generated content may be incorrect.

*Finansielle nettoomkostninger*

Finansielle nettoomkostningerefter 1. kvartal udgør 36,0 mio. kr., hvilket stort set er lig budgettet. Der er et negativt afkast på værdipapirer, og modsatrettet har en højere likviditet givet højere renteindtægter. For hele året forventes de totale nettoomkostninger at være 145,4 mio. kr., hvilket er 9,6 mio. kr. lavere end budgettet på 155,0 mio. kr. og skyldes primært udskudt lånoptagelse fra 2025 til 2026, højere likviditet og den dertilhørende højere renteindtægt og modsatrettet lavere afkast på værdipapirer.

**Likviditet og værdipapirer**

Likvide beholdninger (ekskl. værdipapirer) udgør efter 1. kvartal 859,9 mio. kr., hvilket er 279,7 mio. kr. lavere end per 31. december 2024. Dette skyldes primært forskydning af midler til igangværende tilskudsaktiviteter og anlægsinvesteringer samt tilbagebetaling i forbindelse med ikke budgetterede udbetalinger vedrørende partnerprojekter og modsatrettet færre tilgodehavender fra salg. Beholdningen af værdipapirer er 253,8 mio. kr., hvilket er 3,6 mio. kr. lavere end beholdningen per 31. december 2024, og skyldes et negativt afkast i 1. kvartal samt en større kontantbeholdning på depoterne. Likvider er indeståender i danske SIFI-banker, og værdipapirer er håndteret af 3 kapitalforvaltere.

DTU har i tillæg mulighed for at trække på en kassekredit på op til 100 mio. kr., hvorfor det totale likviditetsberedskab pr. 31. marts 2025 udgjorde 1.213,7 mio. kr.

Ultimo året forventes de likvide beholdninger (inkl. værdipapirer) at ligge på 891,6 mio. kr., hvilket er 119,8 mio. kr. lavere end budgettet på 1.041,4 mio. kr. Dette skyldes, at den budgetterede optagelse af nyt realkreditlån er udskudt fra 2025 til senere som følge af højere primo likviditet end budgetteret samt forventning om positiv likviditetspåvirkning fra driftsaktiviteten og forventet lavere anlægsinvesteringer end budgetteret. Af de forventede likvide midler ultimo året skønnes partnermidler at udgøre 300 mio. kr. I forhold til det likvide beredskab udgør de månedlige lønudbetalinger ca. 330 mio. kr.

Markedsværdien af de finansielle instrumenter er steget siden udgangen af 2024. Den samlede markedsværdi af de finansielle instrumenter efter 1. kvartal udgør 284,8 mio. kr. i DTU’s favør. Markedsværdien var 31. december 2024 på 197,1 mio. kr. De positive værdier er indregnet som tilgodehavende i balancen, og modposten er på egenkapitalen. Den 31. december 2025 forudsættes den positive nettoværdi ligeledes at udgøre 284,8 mio. kr. lig med værdien per 31. marts 2025.

Anlægsinvesteringer (inklusive donationer) udgør efter 1. kvartal 144,1 mio. kr. mod et budget på 268,1 mio. kr. For hele året forventes anlægsinvesteringer (inklusive donationer) at udgøre 963,0 mio. kr. mod 1.072,4 mio. kr. i budgettet, hvilket er baseret på enhedernes forventninger til aktiviteten. Det forventede fald skyldes overvejende forskydninger i Investerings- og Moderniseringsplanen.

**Dattervirksomheder**DTU Science Park A/S har efter 1. kvartal realiseret et resultat på 14,4 mio. kr., hvilket er 2,5 mio. kr. højere end budgettet på 11,9 mio. kr. som følge af periodisering af indtægter og omkostninger. For året forventes et resultat efter skat på 50,3 mio. kr., hvilket er lig budgettet.

Bioneer A/S har efter 1. kvartal realiseret et overskud på 2,3 mio. kr., hvilket er 12,7 mio. kr. højere end det budgetterede underskud på 10,4 mio. kr. Salget i kontraktproduktion er højere end budgettet, mens salget i kontraktforskning er lavere. Der forventes uændret for året et underskud på 49,4 mio. kr., som vil blive revurderet efter 2. kvartal.

Pre-Seed Ventures A/S har efter 1. kvartal realiseret et underskud på 5,5 mio. kr., hvilket er 0,5 mio. kr. lavere end det budgetterede underskud på 5,0 mio. kr. Pre-Seed Ventures A/S forventer for året et underskud på 18,2 mio. kr., hvilket er lig budgettet.

DFM A/S har efter 1. kvartal realiseret et resultat på 0,9 mio. kr., hvilket er 0,4 mio. kr. højere end budget. Forbedringen skyldes øget salg af kalibreringer. DFM A/S forventer for året et resultat på 2,2 mio. kr., hvilket er lig budgettet.

Dianova A/S er et hvilende selskab og havde efter 1. kvartal realiseret et underskud 0,1 mio. kr. Der forventes et underskud for hele året 2025 på 0,1 mio. kr. som følge af udviklingen på aktiemarkedet.